Politika Brčko distrikta

**Brčko distrikt** jest samostalna administrativna jedinica lokalne samouprave pod suverenitetom Bosne i Hercegovine. On je jedinstven i nedjeljiv distrikt koji samostalno obavlja određene ustavotvorne, zakonodavne, izvršne i sudske funkcije, osim onih koje su izričito u nadležnosti institucija Bosne i Hercegovine. Uspostavljen je 8. marta 2000. i prvobitno je pripadao entitetima (Federaciji BiH i Republici Srpskoj), kao kondominij, do 4. august 2006, kada se nalogom Međunarodnog supervizora za Brčko ukidaju entitetski zakoni i prestaje pravni značaj međuentitetske linije na teritoriji distrikta.

## Međunarodni supervizor 
Međunarodni supervizor za Brčko predstavnik je međunarodne zajednice u Brčko distriktu i prvi zamjenik visokog predstavnika za Bosnu i Hercegovinu. Od 13. augusta 2024. ovu funkciju obnaša Louis J. Crishock. Nakon sastanka Vijeća za provedbu mira 23. maja 2012, odlučeno je da se suspenduje, ali ne i ukine, mandat međunarodnog supervizora za Brčko. Arbitražni sud u Brčkom, zajedno sa suspendovanom supervizijom u Brčkom, i dalje će postojati.

### Spisak međunarodnih supervizora 
## Vlada 
Nakon potpisivanja Dejtonskog sporazuma koji je označio kraj rata u BiH, u periodu od 1995. do 2000. grad Brčko je bio pod privremenom vlašću Republike Srpske, kao jedna od općina. Nakon konačne arbitražne presude, Brčko distrikt je konstituiran pod direktnim suverenitetom države ujedinjeni na osnovu granica prijeratne općine Brčko, a gradonačelnik ima nadležnost nad cijelim distriktom.

### Nadležnosti 
Gradonačelnik predstavlja i zastupa Brčko distrikt i vrši izvršnu vlast distrikta, sprovodi zakone koje donosi Skupština Distrikta i Parlamentarna skupština BiH. On je također i šef Vlade Brčko distrikta, te predsjedava Vladom i osigurava saradnju između pojedinih odjeljenja Vlade Distrikta, nadzire pružanje usluga javnosti i osigurava efikasan rad Vlade i drugih organa Distrikta. Također vrši dužnost najvišeg rukovodioca svih javnih radnika zaposlenih u Distriktu, te dužnost supervizora nad radom Policije Distrikta, izdaje instrukcije za provođenje politike Distrikta u oblasti javne sigurnosti, odlučuje o podnošenju tužbe ili zastupa Distrikt u odbrani interesa Distrikta. Gradonačelnik je odgovoran za čuvanje imovine Distrikta.

* Kancelarija gradonačelnika Brčko distrikta,
* Odjeljenje za javnu sigurnost,
* Odjeljenje za stručne i administrativne poslove,
* Odjeljenje za privredni razvoj, sport i kulturu,
* Odjeljenje za poljoprivredu, šumarstvo i vodoprivredu,
* Odjeljenje za zdravstvo i ostale usluge,
* Odjeljenje za obrazovanje,
* Odjeljenje za komunalne poslove,
* Odjeljenje za prostorno planiranje i imovinsko-pravne poslove,
* Odjeljenje za raseljena lica, izbjeglice i stambena pitanja,
* Odjeljenje za javne poslove,
* Odjeljenje za javni registar,
* Odjeljenje za evropske integracije i međunarodnu saradnju.

### Trenutni saziv 
### Spisak gradonačelnika 
#### Općina Brčko (1990–2000) 
#### Brčko distrikt (2000–danas) 
## Skupština 
Skupština Brčko distrikta jest predstavničko tijelo naroda i najviše zakonodavno tijelo u Brčko distriktu sa sjedištem u gradu Brčko. Prva prijelazna Skupština Brčko distrikta imenovana je nalogom međunarodnog supervizora za Brčko 21. marta 2000, dok je prva demokratski izabrana Skupština konstituisana 24. novembra 2004.

Skupština Brčko distrikta zakonodavno je tijelo Brčko distrikta, u čijoj je nadležnosti određivanje opće politike distrikta. Skupština se sastoji od 31 predstavnika, od kojih dva predstavnika predstavljaju nacionalne manjine. Predstavnici se biraju na općim, slobodnim i otvorenim demokratskim izborima, tajnim glasanjem, u skladu sa zakonima Bosne i Hercegovine i Brčko distrikta. Mandat Skupštine traje 4 godine. Predstavnici imaju imunitet i ne mogu biti krivično ni građanskopravno odgovorni za počinjena djela, izražena mišljenja i glasove date za vrijeme obavljanja svojih dužnosti.

### Nadležnosti 
Nadležnosti Skupštine Brčko distrikta su:

Revidirani statut sastoji se od sljedećih glava:

### Historija 
Konačna odluka arbitražnog Tribunala za Brčko sa Aneksom, koja je donesena 05. marta 1999, sastavni je dio Dejtonskog mirovnog sporazuma, parafiranog 21. novembra 1995. u Dejtonu i potpisanog 14. decembra 1995. u Parizu, obavezujući je dokumenat za Brčko distrikt, oba Entiteta i državu Bosnu i Hercegovinu.

U paragrafu Konačne arbitražne odluke uređuje se da je: ”Osnovni koncept da se stvori jedinstvena, unitarna, multietnicka demokratska vlada koja će se u suštini sastojati od: a) Skupštine distrikta, zakonodavnog tijela čije se članstvo bira putem demokratskih izbora koje zakazuje Supervizor, b) Izvršnog odbora kojeg bira Skupština, c) nezavisnog sudstva koje se sastoji od dva suda - prvostepenog i drugostepenog, d) ujedinjene policije pod jedinstvenom komandnom strukturom, sa istovjetnim uniformama i oznakama, potpuno nezavisne od policijskih struktura u entitetima.”

### Nadležnosti 
Osnovni sud Brčko distrikta mjesno je nadležan za teritoriju grada Brčko i nadležan je za sve prvostepene sporove kao sud opće – univerzalne nadležnosti.

* U krivičnim predmetima da u prvom stepenu sudi:
** za sva krivična djela izuzev krivičnih djela koja su u nadležnosti Suda BiH;
** a krivična djela za koja je Sud Bosne i Hercegovine prenio nadležnost na Osnovni sud;
** da postupa nakon podizanja optužnice u skladu sa zakonom;
** da odlučuje o brisanju osude i prestanku mjera bezbijednosti i pravnih posljedica osude, na osnovu sudske odluke.
* U građanskim predmetima da u prvom stepenu sudi:
** u svim građanskim sporovima;
** u vanparničnom postupku;
** u upravnim sporovima;
** u svim privrednim sporovima;
** u postupku stečaja i likvidacije;
** u sporovim aza ocjenu ustavnosti, statutarnosti i zakonitosti.
* U prekršajnim predmetima:
** da preduzima sve zakonske predviđene radnje u razrješavanju prekršajnih predmeta;
** da preduzima zakonom predviđene radnje za izvršenje izrečenih prekršajnih sankcija.
* U drugim predmetima:
** da provodi izvršni postupak;
** a određuje mjere obezbjeđenja;
** da rješava u posebnim postupcima, ako zakonom nije drugačije određeno;
** da obavlja zemljišnoknjižne poslove;
** da pruža pravnu pomoć sudovima u Bosni i Hercegovini;
** da vrši poslove međunarodne pravne pomoći;
** da vodi registar pravnih subjekata ako je to zakonom uređeno;
** da postupa po zahtjevu za ostvarivanje prava na pravnu pomoć u skladu sa članovima 13-21 zakona o Kancelariji za pravnu pomoć Brčko distrikta BiH;
** da vrši druge poslove određene zakonom.

Nadležnost, unutrašnje uređenje i rad suda regulisani su Statutom Brčko distrikta, Zakonom o sudovima Brčko distrikt, Pravilnikom o unutrašnjem sudskom poslovanju (Službeni glasnik BiH, br. 57/08).

## Također pogledajte 
* Politika Bosne i Hercegovine
* Politika Federacije Bosne i Hercegovine
* Politika Republike Srpske
* Spisak agencija i institucija Brčko distrikta
* Brčko
* Brčko distrikt
* Spisak gradonačelnika Brčko distrikta
* Vlada Brčko distrikta
* Skupština Brčko distrikta
* Međunarodni supervizor za Brčko

## Napomene 
## Reference 
Kategorija:Politika Bosne i Hercegovine
*
Kategorija:Brčko distrikt